Case ID: 1082797
Sentence 28: Cinayət Məcəlləsinin “Şəxsiyyət əleyhinə cinayətlər” bölməsində və yaxud “Hərəkət təhlükəsizliyi və nəqliyyat vasitələrinin istismarı qaydaları əleyhinə olan cinayətlər” fəslində ehtiyatsızlıqdan zərərçəkmiş şəxsin sağlamlığına yüngül zərərin vurulması cinayət xarakterli əməl kimi nəzərdə tutulmamışdır.Cinayət Məcəlləsinin “Hərəkət təhlükəsizliyi və nəqliyyat vasitələrinin istismarı qaydaları əleyhinə olan cinayətlər” fəslində, məsələn 262.1, 263.1-ci maddələrdə göstərilən ehtiyatsızlıqdan istər bir, istərsə də bir neçə zərərçəkmiş şəxsin sağlamlığına az ağır zərərin vurluması ilə nəticələnən əməllərə görə müəyyən edilən sanksiyalar (böyük ictimai təhlükə törətməyən cinayətlərə müvafiq şəkildə tərtib edilməklə) daha çox Cinayət Məcəlləsinin 314.1-ci maddəsinin sanksiyası, 262.1-1, 263.1-1-ci maddələrində nəzərdə tutulmuş ehtiyatsızlıqdan sağlamlığa ağır zərərin vurulması ilə nəticələnən əməllərə görə müəyyən eilən sanksiyalar isə (az ağır cinayətlərə müvafiq şəkildə tərtib edilməklə) daha çox Cinayət Məcəlləsinin 314.2-ci maddəsinin sanksiyası ilə uyğunluq təşkil edir.